**תאריך: 28.7.2021**

**לקוחות יקרים**,

הנדון: **תקנון "מבצע 4 שנות אחריות למקררי Haier "**

במסגרת מבצע "אחריות נוספת מוגבלת למקררי Haier 4 דלתות", חברת ניופאן בע"מ (להלן: "**ניופאן**"), תעניק ללקוחות אשר ירכשו בחנויות המורשות (כפי שמופיע בקישור להלן : <https://www.newpan.co.il/brand/?brand=13> במהלך תקופת המבצע, כהגדרתה להלן, אחד מבין המוצרים המפורטים בסעיף 3 להלן (להלן: "**המוצר/ים המזכה/ים**"), אחריות נוספת מוגבלת, בנוסף לאחריות הניתנת על פי דין, לתקופה של שנה + 3 שנים נוספות, אשר תחילתה עם תום תקופת האחריות על פי דין ושתנאיה כמפורט בתעודת האחריות הנוספת המוגבלת ולהלן בתקנון זה ובכפוף למפורט בסעיף 5 להלן (להלן: "**האחריות הנוספת המוגבלת**"), הכל כמפורט בתקנון זה להלן (להלן: "**המבצע**"):

1. בתקנון זה השימוש בלשון זכר ויחיד הינו לצורכי נוחות בלבד והינו מתייחס גם לנקבה ו/או רבים.
2. המבצע בתוקף ללקוח אשר ירכוש את המוצר המזכה החל מיום 1.8.2021 ועד ליום 6.9.2021 כולל או עד גמר המלאי, המוקדם מבניהם (להלן: "**תקופת המבצע**"). ניופאן רשאית להאריך ו/או לקצר את תקופת המבצע, לפי שיקול דעתה הבלעדי, ובלבד שתינתן הודעה בקשר לאמור כמפורט בסעיף 10 להלן.
3. המוצרים המשתתפים במבצע הינם, מקררי 4 דלתות מתוצרת Haier **.**
4. מספרם המזערי של המוצרים המזכים אשר משתתפים במבצע הינו 1000. למען הסר ספק, מספרם המזערי של המוצרים המזכים כאמור מתייחס לכלל המוצרים יחדיו ולא לכל אחד מהם באופן פרטני.
5. אופן קבלתה ומימושה של ההטבה**:**
	1. על מנת לממש את ההטבה, על הלקוח לשלוח לניופאן את חשבונית הרכישה ותעודת אחריות של המוצר המזכה ובקשה לקבלת ההטבה, וזאת בתוך 30 יום ממועד רכישת המוצר המזכה (להלן: "**המסמכים**"). את המסמכים יש לשלוח לניופאן בדואר אלקטרוני cr@c-serv.co.il או בטלפון : 1-700-700-983 או בפקס: 074-7222501.

למען הסר ספק, עמידתו של הלקוח בתנאי המנוי בסעיף 5.1 זה הינו תנאי יסודי לזכאותו לקבלת ההטבה.

* 1. לאחר קבלתם של המסמכים בניופאן, ייבחנו המסמכים על ידי ניופאן, ולאחר אישורם על ידה תעודכן זכאותו של הלקוח להטבה במערכות ניופאן ותשלח לו תעודת אחריות מעודכנת.
1. תנאי האחריות הנוספת המוגבלת: במהלך תקופת האחריות הנוספת המוגבלת, האחריות לא תחול לגבי כל שבר ו/או נזק במוצר כגון: חלקי זכוכית , גומי, פח, פלסטיק, נורת סימון ביקורת או תאורה, קילופי צבע, קורוזיה, שיבושים ברשת החשמל, דלתות וגוף המקרר גם בשל דליפה בגוף המקרר המצריכה את החלפתו.
2. המבצע אינו חל על מוצרים מזכים אשר יירכשו בתקופת המבצע במסגרת מכירות לוועדי עובדים ו/או מועדון "חבר" ו/או במסגרת עסקאות מכירה מיוחדות למוסדות. כמו כן, המבצע לא חל על מוצרים מזכים אשר יירכשו מעודפים ו/או מתצוגה.

האחריות הנוספת המוגבלת תהיה בכפוף לתעודת האחריות שתינתן ללקוח.

1. לא ניתן לקבל פיצוי ו/או זיכוי בגין ההטבה ו/או בגין אי מימושה ולא ניתן להחליפה בהטבה אחרת.
2. אין כפל מבצעים.
3. ניופאן תהא רשאית לשנות את תנאי המבצע בכל עת על פי שיקול דעתה הבלעדי ובכפוף למתן הודעה מראש באותו אופן בו ניתנה ההודעה הראשונה בדבר המבצע.
4. בכל מקרה של מחלוקת בקשר עם המבצע ו/או כלליו ו/או תנאיו ו/או הוראות תקנון זה, תכריע ניופאן בעניין והכרעתה תהיה סופית ובלתי ניתנת לערעור.
5. היה ותמצא אי התאמה ו/או סתירה בין הוראות תקנון זה לבין כל פרסום אחר, מכל מין וסוג ביחס למבצע, תהיינה הוראותיו של תקנון זה עדיפות והן אשר תקבענה.
6. תקנון זה יוצג באתר ניופאן במהלך תקופת המבצע.
7. התיקון יבוצע עד 14 יום (שבתות וחגים לא יבואו במניין התקוות שבסעיף זה) מיום הזמנת השירות.